b'\n_START_ARTICLE_\nIvan Onufrijevi\xc4\x8d Suhozanet\n_START_SECTION_\n\xc5\xbdivljenje\n_START_PARAGRAPH_\nLeta 1800 je bil sprejet v Artilerijsko in in\xc5\xbeenirsko voja\xc5\xa1ko \xc5\xa1olo poljskega plemstva; \xc5\xa1olanje je kon\xc4\x8dal 10. avgusta 1803, ko je bil kot podporo\xc4\x8dnik sprejet v in\xc5\xbeenirski korpus. Naslednje leto je bil preme\xc5\xa1\xc4\x8den v 1. artilerijski polk. Sodeloval je v kampanji leta 1807 proti Francozom, nato pa je bil preme\xc5\xa1\xc4\x8den iz artilerije kot adjutant pri generalu Ja\xc5\xa1vilu._NEWLINE_Septembra 1812 se je odlikoval v bojih proti Francozom, tako da je bil povi\xc5\xa1an v polkovnika ter naslednje leto je postal poveljnik 1. artilerijske brigade. 26. maja 1813 je bil povi\xc5\xa1an v generalmajorja._NEWLINE_Po bitki za Pariz je bil leta 1814 imenovan za poveljnika artilerije 4. korpusa, po vojni pa je postal na\xc4\x8delnik \xc5\xa1taba artilerije 1. armade. 31. decembra 1819 je postal poveljnik artilerije gardnega korpusa. 14. decembra 1825 pa je bil imenovan za poveljnika artilerije, ki je zatrla decembrsko vstajo. \xc5\xbde naslednji dan je bil povi\xc5\xa1an v generaladjutanta in 22. avgusta 1826 \xc5\xa1e v generalporo\xc4\x8dnika. Sodeloval je tudi v rusko-tur\xc5\xa1ki vojni leta 1828-29 ter v zatrtju poljskega upora leta 1831._NEWLINE_14. decembra 1831 je bil preme\xc5\xa1\xc4\x8den v Artilerijsko in in\xc5\xbeenirsko voja\xc5\xa1ko \xc5\xa1olo, kjer je ostal do 30. maja 1836; vmes je bil 22. aprila 1834 povi\xc5\xa1an v generala artilerije. Med letoma 1832 in 1854 je bil tudi direktor Carske voja\xc5\xa1ke akademije. Med 4. septembrom 1833 in 30. majem 1836 je bil tudi na\xc4\x8delnik pa\xc5\xbeev in na\xc4\x8delnik plemi\xc5\xa1kega polka._NEWLINE_27. junija 1833 je bil imenovan za \xc4\x8dlana Voja\xc5\xa1kega sveta vojnega ministrstva.'